EUROOPAN KOMISSIO Bryssel 7.2.2022 COM(2022) 35 final 2022/0023(BUD) Ehdotus EUROOPAN PARLAMENTIN JA NEUVOSTON PÄÄTÖS työttömiksi jääneitä työntekijöitä tukevan Euroopan globalisaatiorahaston varojen käyttöönotosta Ranskan hakemuksen johdosta – EGF/2021/007 FR/ Selecta



PERUSTELUT EHDOTUKSEN TAUSTA 1.Työttömiksi jääneitä työntekijöitä tukevan Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28. huhtikuuta 2021 annetussa Euroopan parlamentin ja neuvoston asetuksessa (EU) 2021/691, jäljempänä ’EGR-asetus’. 2.Ranska toimitti 12. lokakuuta 2021 hakemuksen EGF/2021/007 FR/Selecta EGR:n rahoitustuen saamiseksi sen jälkeen, kun Selecta oli vähentänyt työntekijöitä Ranskassa. 3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät. HAKEMUKSEN TIIVISTELMÄ EGR-hakemus EGF/2021/007 FR/Selecta Jäsenvaltio Ranska Asianomaiset alueet (NUTS 2 ‑taso) Vaikutukset kohdistuvat kaikkiin Manner-Ranskan NUTS 2 -tason alueisiin Limousinia (FRI2) lukuun ottamatta. Hakemuksen jättämispäivä 12. lokakuuta 2021 Ilmoitus hakemuksen vastaanottamisesta 26. lokakuuta 2021 Lisätietopyyntö 26. lokakuuta 2021 Lisätietojen toimittamisen määräaika 18. marraskuuta 2021 Arvioinnin päättämisen määräaika 7. helmikuuta 2022 Toimintakriteeri EGR-asetuksen 4 artiklan 2 kohdan a alakohta

Ensisijainen yritys Selecta

Asianomaisten yritysten määrä 1 Toimiala(t) (NACE Rev. 2:n kaksinumerotaso) Kaksinumerotaso 46 (Tukkukauppa (pl. moottoriajoneuvojen ja moottoripyörien kauppa)) Viiteajanjakso (neljä kuukautta): 1. kesäkuuta 2021–1. lokakuuta 2021 Viiteajanjaksona tapahtuneet työntekijävähennykset (a) 294 Työntekijävähennykset ennen viiteajanjaksoa tai sen jälkeen (b) 179 Vähennettyjen työntekijöiden kokonaismäärä (a + b) 473 Tukeen oikeutettujen edunsaajien kokonaismäärä 473 Kohteena olevien edunsaajien kokonaismäärä 473 Yksilöllisten palvelujen talousarvio euroina 4 766 930 EGR:n täytäntöönpanon talousarvio euroina 26 360 Kokonaistalousarvio euroina 4 793 290 EGR:n tuki euroina (85 %) 4 074 296 HAKEMUKSEN ARVIOINTI Menettely 4.Ranska toimitti hakemuksen EGF/2021/007 FR/Selecta 12. lokakuuta 2021 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti vastaanottaneensa hakemuksen ja pyysi Ranskalta lisätietoja 26. lokakuuta 2021. Nämä lisätiedot toimitettiin 15 työpäivän kuluessa pyynnön esittämisestä. Täydellisen hakemuksen vastaanottamisesta alkava 50 työpäivän määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 7. helmikuuta 2022. Hakemuksen tukikelpoisuus Asianomaiset yritykset ja edunsaajat 5.Hakemus koskee 473:a työttömäksi jäänyttä työntekijää, joiden työskentely on loppunut Selectassa. Yritys toimii NACE Rev.2:n kaksinumerotasoon 46 (Tukkukauppa (pl. moottoriajoneuvojen ja moottoripyörien kauppa)) luokitetulla toimialalla. Työntekijävähennyksiä on tehty kaikkialla Manner-Ranskassa. Toimintakriteerit 6.Ranska jätti hakemuksen käyttäen perustana EGR-asetuksen 4 artiklan 2 kohdan a alakohdan toimintakriteeriä, jossa edellytyksenä on vähintään 200:n työttömäksi jääneen työntekijän työskentelyn loppuminen neljän kuukauden viiteajanjakson aikana jäsenvaltiossa sijaitsevassa yrityksessä, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, joiden työskentely on loppunut. 7.Hakemuksen neljän kuukauden viiteajanjakso alkoi 1. kesäkuuta 2021 ja päättyi 1. lokakuuta 2021. Sen aikana Selecta vähensi 294 työntekijää. Työttömiksi jääneiden ja työskentelyn loppumisen laskeminen 8.Työttömiksi jääneiden työntekijöiden työskentelyn loppuminen viiteajanjakson aikana on laskettu päivästä, jona työnantaja antoi yksilöllisen ilmoituksen työntekijän irtisanomisesta tai työsopimuksen päättämisestä. Tukeen oikeutetut edunsaajat

9.Edellä jo tarkoitettujen työntekijöiden lisäksi tukeen oikeutettuja edunsaajia ovat ne 179 työttömäksi jäänyttä työntekijää, joiden työskentely loppui ennen neljän kuukauden viiteajanjaksoa tai sen jälkeen. Kaikkien näiden työntekijöiden työskentely loppui kuuden kuukauden kuluessa ennen viiteajanjakson alkamista 1. kesäkuuta 2021 ja/tai viiteajanjakson päättymisen ja tämän ehdotuksen hyväksymistä edeltävän päivän välisenä aikana. Tällä on selkeä syy-yhteys tapahtumaan, joka aiheutti työttömiksi jääneiden työntekijöiden työskentelyn loppumisen viiteajanjakson aikana. 10.Tukeen oikeutettuja edunsaajia on näin ollen yhteensä 473. Kuvaus työntekijöiden vähentämisen ja työskentelyn loppumisen taustalla olevista tapahtumista 11.Myyntiautomaattien myynti on kärsinyt ankarasti covid-19-pandemian taloudellisista seurauksista. EVA:n (European Vending & Coffee Association) mukaan myynti ja liikevaihto supistuivat vuonna 2020 paljon enemmän kuin talous- ja rahoituskriisin aikana. Huhtikuussa 2020 58 prosenttia Euroopassa toimivista myyntiautomaattien hoitajista ilmoitti liikevaihtonsa vähentyneen 61–99 prosenttia edellisvuoteen verrattuna. Syyskuussa 48 prosenttia näistä toimijoista ilmoitti liikevaihdon vähentyneen 21–40 prosenttia edellisvuoteen verrattuna. 12.Ranskassa on noin 600 000 myyntiautomaattia, joista 70 prosenttia on yrityksissä ja 30 prosenttia julkisilla paikoilla. NAVSA (La Fédération Nationale de Vente et Services Automatiques), joka on automaattien välityksellä tapahtuvan myynnin ja palvelutoiminnan alan järjestö Ranskassa, toteaa, että vaikka myyntiautomaattien sallittiin jatkaa toimintaansa pandemian aikana, alan toiminta oli kuitenkin olematonta tai rajallista. Tämä johtui joko automaattien sijaintipaikkojen sulkemisesta (liike- ja julkiset paikat, kuten lentoasemat, rautatieasemat jne.) tai siitä, että myyntiautomaatteihin ei ollut pääsyä avoimilla paikoilla. Myyntiautomaatteihin pääsyä rajoitettiin, jotta ihmiset eivät kokoontuisi niiden läheisyyteen, eikä niiden toimintaan liittyvien terveysuhkien vuoksi. 13.Kun sulkutoimia lievennettiin, myyntiautomaateille ja niiden sijaintipaikkoihin pääsyä helpotettiin. Myyntiautomaateista tapahtuvassa myynnissä on kuitenkin edelleen katkoksia tai rajoituksia hygieniatoimenpiteiden vuoksi (esim. muiden kuin olennaisten tavaroiden myyntikielto, suositus olla juomatta tai syömättä julkisessa liikenneverkossa jne.). Lisäksi laajamittainen etätyö vähensi jyrkästi kulutusta työpaikoilla. Suurin osa (90 prosenttia) eurooppalaisista myyntiautomaattien hoitajista ilmoitti etätyön heikentäneen heidän asemaansa, koska yli 80 prosenttia myyntiautomaattien myynnistä tapahtuu työpaikoilla. Ranskassa Île-de-Francen alueen myyntiautomaattiyritykset menettivät 70 prosenttia liikevaihdosta (syyskuussa 2020 edellisvuoteen verrattuna) etätyön vuoksi. 14.NAVSAn mukaan alan liikevaihto Ranskassa supistui 50–90 prosenttia vuonna 2020 vuoteen 2019 verrattuna, mikä vaaransi noin 25 000 työpaikkaa. Vuoden 2021 osalta alan ennustetaan pääsevän 25 prosenttiin pandemiaa edeltävästä toiminnan tasosta. 15.Selectan myyntiautomaattien sijaintipaikkojen kävijämäärän väheneminen sulkutoimien seurauksena johti automaattikohtaisen liikevaihdon jyrkkään laskuun. Selectan mukaan automaattien täyttäminen väheni 47 prosenttia verrattuna viimeiseen pandemiaa edeltäneeseen kuukauteen (helmikuu 2020), vaikka toiminta elpyi kesällä 2020. 16.Selecta toimii kypsillä markkinoilla. Kilpailu on siten kovaa, ja myyntiautomaateista myytävien tuotteiden myyntihinnat ovat tämän seurauksena alhaiset, vaikka vuokrat tilasta, johon koneet on asennettu, ovat korkeat. Tämä kaventaa toimijoiden voittomarginaaleja. 17.Vaikka Selecta neuvotteli sopimukset uudelleen tappioiden hillitsemiseksi, sen liiketappiot olivat 60 miljoonaa euroa vuonna 2020. Kiinteät kustannukset ja myynnin väheneminen pahensivat tilannetta entisestään. Vuoden 2021 alkupuoliskolla liikevaihto kasvoi 0,4 prosenttia vuoteen 2020 verrattuna. Liikevaihto on kuitenkin noin puolet (–48,3 %) vuoden 2019 liikevaihdosta. 18.Näiden taloudellisten vaikeuksien vuoksi yritys laati suunnitelman, johon kuului toiminnan uudelleenorganisointi ja 473 työntekijän vähentäminen. Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen 19.Île-de-Francen alue (32 prosenttia) ja Lillen kaupunki (13 prosenttia) ovat kärsineet eniten Selectan toteuttamista työntekijöiden vähennyksistä. 20.Ranskan viranomaisten mukaan työmarkkinatilanteen heikkeneminen niin Île de Francen alueella kuin muuallakin Ranskassa johtui terveyskriisistä ja erityisesti ensimmäisestä sulkutoimien jaksosta (17. maaliskuuta–10. toukokuuta), jonka aikana taloudellinen toiminta lähes loppui. Työttömien määrä Île-de-Francen alueella kasvoi 8,6 prosenttia (vuoden 2020 viimeisellä neljänneksellä edellisvuoteen verrattuna). Rekisteröityjä työnhakijoita oli yli miljoona ja työttömyysaste oli 8,3 prosenttia. Lokakuussa 2021 työttömyysaste oli 7,6 prosenttia, ja työnhakijoiden määrä oli hieman pienempi kuin vuoden 2020 viimeisellä neljänneksellä, mutta edelleen yli miljoona työnhakijaa. 21.Vuoden 2021 kolmannella neljänneksellä työnhakijoiden määrä väheni edellisvuoteen verrattuna Île-de-Francessa 1,8 prosenttia miesten ja 2,3 prosenttia naisten osalta. Alle 25-vuotiaiden työnhakijoiden määrä väheni 5,7 prosenttia ja 25–49-vuotiaiden 3,2 prosenttia, kun taas yli 50-vuotiaiden työnhakijoiden määrä kasvoi 2,1 prosenttia. 22.Lille sijoittuu 195:nnelle sijalle Ranskan 321:stä työssäkäyntialueesta. Rekisteröity työttömyysaste oli vuoden 2021 ensimmäisellä neljänneksellä 9,4 prosenttia Hauts de Francen alueella, jossa Lille sijaitsee. Lokakuussa 2021 52 prosenttia rekisteröidyistä työttömistä oli miehiä ja 48 prosenttia naisia. Alle 30-vuotiaiden osuus työttömistä oli 32 prosenttia, yli 54-vuotiaiden osuus 12 prosenttia ja 30–54-vuotiaiden osuus 56 prosenttia. 23.Ranskan työvoimahallinnon mukaan Selectan rakenneuudistus vaikutti kyseisten alueiden työllisyystasapainoon. Näin ollen se ilmoitti yritykselle sen velvoitteista, jotka koskevat työllisyyden elvyttämistä kyseisillä alueilla. Yrityksen on tarjottava muun muassa suoria työllisyystukia, rahoitusta tulevaan suuntautuville tutkimuksille, taloudellista tukea keskinäisille rahastoille alueen elvyttämiseksi jne.. Näiden toimien tarkoituksena on edistää uutta taloudellista toimintaa ja luoda uusia työpaikkoja menetettyjen tilalle. Muutosten ennakointia ja rakenneuudistusta koskevan EU:n laatukehyksen soveltaminen 24.Ranska on selostanut, miten muutosten ennakointia ja rakenneuudistusta koskevan EU:n laatukehyksen suositukset on otettu huomioon. Kun toiminnassa oleva yritys (joka ei siis ole selvitystilassa), joka työllistää vähintään 1 000 työntekijää, vähentää työntekijöitä organisaatiomuutosten vuoksi, sen on Ranskan työlainsäädännön mukaan neljän kuukauden ajan maksettava kaikki näiden työntekijöiden hyväksi toteutettavien aktiivisten työvoimapoliittisten toimenpiteiden kustannukset. Yritys voi vapaaehtoisesti pidentää tätä pakollista neljän kuukauden ajanjaksoa. Viranomaiset puuttuvat asiaan vasta, kun irtisanovan yrityksen toteuttamat toimenpiteet päättyvät. 25.Ranskan viranomaiset ilmoittivat, että henkilöstön ja ammattiliittojen edustajat ovat tiiviisti mukana muutokseen sopeutumista koskevissa organisatorisissa suunnitelmissa. Ne korostivat myös, että Selecta on ottanut käyttöön erittäin aktiiviset koulutustoimet, jotka ylittävät selvästi sen oikeudelliset velvoitteet. Vuonna 2021 koulutusmäärärahat työntekijää kohti olivat 30 prosenttia suuremmat kuin vuonna 2019, ja tavoitteena oli parantaa henkilöstön työllistettävyyttä ja liikkuvuutta.

26.Mitä tulee työttömiksi jääneiden työntekijöiden auttamiseksi jo toteutettuihin toimiin, Ranska on ilmoittanut, että Selectan oikeudellisiin velvoitteisiin kuuluvien aktiivisten työvoimapoliittisten toimenpiteiden toteuttaminen alkoi välittömästi irtisanomisten jälkeen. Täydentävyys suhteessa kansallisin tai unionin varoin rahoitettuihin toimiin 27.Ranska on vahvistanut, että EGR:n rahoitustukea saaviin jäljempänä kuvattuihin toimiin ei saada tukea muista unionin rahoitusvälineistä. Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi 28.Ranska on ilmoittanut, että yksilöllisten palvelujen koordinoidun paketin kokoamisessa on kuultu henkilöstön ja ammattiliittojen edustajia. Selectan ja CGT:n, FO:n, CFDT:n ja CFE-CGC:n välisissä kokouksissa neuvotteluosapuolet suunnittelivat toimenpidepaketin asianomaisten työntekijöiden auttamiseksi. Nämä sisäiset neuvottelukierrokset alkoivat 14. lokakuuta 2020 ja päättyivät 12. helmikuuta 2021. Kohteena olevat edunsaajat ja ehdotetut toimenpiteet Kohteena olevat edunsaajat 29.Kaikkien 473 työttömäksi jääneen työntekijän odotetaan osallistuvan toimenpiteisiin. Kyseisten työntekijöiden jakauma sukupuolen, iän ja koulutustason mukaan on seuraava: Ryhmä Kohteena

olevia edunsaajia Sukupuoli: Miehiä: 367 (77,6 %) Naisia: 106 (22,4 %) Muunsukupuolisia: 0 (0,0 %) Ikäryhmä: Alle 30-vuotiaita: 36 (7,6 %) 30–54-vuotiaita: 348 (73,6 %) Yli 54-vuotiaita: 89 (18,8 %) Koulutustaso Enintään ylempi perusaste 141 (29,8 %) Keskiaste tai keskiasteen jälkeinen koulutus 189 (40,0 %) Korkea-asteen koulutus 143 (30,2 %) Ehdotetut toimenpiteet 30.Toimenpiteet, joille Ranskan viranomaiset hakevat EGR:n yhteisrahoitusta, liittyvät uudelleen työllistymiseen tähtäävän ajanjakson (congé de reclassement) pidentämiseen yrityksen oikeudellista velvoitetta pidemmälle. Tämä toimenpide on tarkoitettu irtisanotuille työntekijöille ja työntekijöille, joilla ei vapaaehtoisen yrityksestä lähtönsä ajankohtana ollut vielä tarkkoja suunnitelmia uudelleen työllistymisen osalta ja jotka halusivat hyötyä uudelleenkoulutustoimenpiteistä, neuvonnasta, ohjauksesta tai avusta yrityksen perustamisessa tai haltuunotossa jne. 31.Työttömiksi jääneille työntekijöille tarjottavat yksilölliset palvelut koostuvat seuraavista toimenpiteistä: –Neuvontapalvelut ja ammatinvalinnanohjaus: Työntekijöitä ohjataan ja suunnataan työllistymään uudelleen työntekijöinä tai itsenäisinä ammatinharjoittajina. Osallistujille tarjotaan työpaikkakohtaista neuvontaa ja ohjausta, työnhakutukea, valmennusta, tietoa tarjolla olevasta koulutuksesta ja yrittäjyyden edistämiseen tähtääviä toimia. Tämän toimenpiteen puitteissa työntekijöillä on käytettävissään uudelleensijoittumismahdollisuuksia asiantuntijoiden auttaessa heitä aktiivisesti työnhaussa. –Psykologisen tuen yksikkö: Psykososiaalisten riskien ehkäisyn asiantuntijat tarjoavat – kasvotusten ja verkossa – psykologista tukea uudelleenjärjestelyn yhteydessä. –Koulutus: Työntekijöille tarjotaan monenlaista heidän tarpeisiinsa räätälöityä koulutusta, jota neuvontapalveluja tarjoavat neuvonantajat ovat kartoittaneet. Joitain esimerkkejä mahdollisesta ammatillisesta koulutuksesta ovat seuraavat: maisemoija ekologisessa puutarhanhoidossa, CPA-teurastaja, CPA-kokki, kokkiapulainen, teknikko – teollisuuslaitosten huolto, lämpö- ja saniteettiasentaja, teknikko – älykkäät (kytketyt) rakennukset, maanteiden tavaraliikenteen kuljettajan lupakirja, SDC – rakennuskoneet ja SDC – nosturit, CPA-vahtimestari, talonmies jne. Työntekijöille, jotka haluavat ryhtyä itsenäisiksi ammatinharjoittajiksi, voidaan lisäksi järjestää yrityksen perustamiseen tähtäävää koulutusta. –Tuki yrityksen perustamiseen: Työelämään itsenäisinä ammatinharjoittajina palaavat työntekijät saavat enintään 6 000 euroa perustamiskustannusten kattamiseen, käyttöomaisuusinvestointeihin jne. Maksut maksetaan kahdessa 3 000 euron erässä. Ensimmäinen maksu suoritetaan, kun esitetään todiste yrityksen rekisteröinnistä tai ilmoitus itsenäisen ammatinharjoittajan rekisteröinnistä. Toinen maksu suoritetaan sen jälkeen, kun on osoitettu, että henkilö on harjoittanut liiketoimintaa vähintään 12 kuukautta. –Työnhakuavustus: Kuukausittainen korvaus on 65 prosenttia työntekijän viimeisestä bruttopalkasta. Tämä määrä lasketaan sillä perusteella, että työntekijä on osallistunut kokopäiväisesti aktiivisiin työvoimapoliittisiin toimenpiteisiin. Jos osallistuminen on vähäisempää, EGR yhteisrahoittaa ainoastaan avustuksen, joka lasketaan määräsuhteessa heidän tosiasialliseen osallistumiseensa. –Tuki nopeaa uudelleentyöllistymistä varten: Nopeasti työelämään palaavat työntekijät saavat 20–30 prosenttia siitä työnhakuavustuksesta, jonka he olisivat saaneet, jos he eivät olisi löytäneet työpaikkaa. –Työhön sijoittumisen kannustin: Tämän (enintään kuuden kuukauden mittaisen) kuukausittaisen avustuksen tarkoituksena on korvata mahdollinen tulonmenetys, kun työttömäksi jäänyt työntekijä ottaa pienemmällä palkalla vastaan uuden työpaikan (työsuhde on joko pysyvä tai vähintään kuuden kuukauden pituinen). Korvaus on kolmena ensimmäisenä kuukautena 80 prosenttia uuden ja edellisen palkan välisestä erotuksesta mutta enintään 200 euroa kuukaudessa ja kolmena seuraavana kuukautena 50 prosenttia erotuksesta (enintään 100 euroa kuukaudessa). –Osallistuminen muutto- ja asettautumiskustannuksiin: Työntekijät, jotka otettuaan vastaan työpaikan vähintään 60 kilometrin etäisyydellä kotoaan tai yli 90 minuutin työmatkan päästä muuttavat lähemmäksi uutta työpaikkaansa (oli sitten kyse etäisyydestä tai työmatkaan käytetystä ajasta), voivat saada tukea muuttokustannuksiin enintään 2 000 euroa. Lisäksi voidaan avustaa asettautumiskustannuksissa (500 euroa aikuista kohti ja 200 euroa kotitalouden lasta kohti).

32.Ehdotettu yksilöllisten palvelujen koordinoitu paketti koostuu aktiivisista työvoimapoliittisista toimenpiteistä, jotka ovat osa EGR-asetuksen 7 artiklassa vahvistettuja tukikelpoisia toimia. Ehdotetut palvelut eivät korvaa passiivisia sosiaalisen suojelun toimenpiteitä. 33.Ranskan mukaan Selecta tarjoaa henkilöstölleen säännöllisesti koulutusta, jossa kiinnitetään huomiota digitaalisiin ja resurssitehokkaassa taloudessa tarvittaviin taitoihin. EGR-paketin koulutusosioon sisältyvä koulutus toimisto- ja muista ohjelmistoista sekä TOSA-sertifiointi auttavat digiteollisella aikakaudella ja resurssitehokkaassa taloudessa tarvittavien taitojen jakamisessa EGR-asetuksen 7 artiklan 1 kohdan mukaisesti. Jos edunsaajalla on erityisiä koulutustarpeita, voidaan tarjota sopivaa koulutusta. 34.Ranska on toimittanut vaaditut tiedot toimenpiteistä, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR:n rahoitustuella korvata tällaisia toimia. Alustava talousarvio 35.Kokonaiskustannukset ovat arviolta 4 793 290 euroa. Yksilöllisten palvelujen osuus on 4 766 930 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 26 360 euroa. 36.EGR:ltä haettu rahoitusosuus on yhteensä 4 074 296 euroa (85 % kokonaiskustannuksista). 37.Kansalliset ennakkomaksut ja osarahoituksen maksaa Selecta. Toimenpiteet Arvioitu osallistujamäärä Arvioidut kustannukset osallistujaa kohti

(euroa) Arvioidut kokonaiskustannukset (euroa) Yksilölliset palvelut (EGR-asetuksen 7 artiklan 2 kohdan a alakohta) Neuvontapalvelut ja ammatinvalinnanohjaus

(accompagnement congé de reclassement - salariés porteurs d'un projet personnel et salariés licenciés) 443 2 174 963 200 Psykologisen tuen yksikkö

(cellule de soutien psychologique) 473 17 7 800 Koulutus

(formations) 393 3 622 1 423 320 Tuki yrityksen perustamiseen

(accompagnement création d'entreprise) 120 6 000 720 000 Välisumma a): Prosenttiosuus yksilöllisten palvelujen paketista – 3 114 320 (65,33 %) Avustukset ja kannustimet (EGR-asetuksen 7 artiklan 2 kohdan b alakohta) Työnhakuavustus

(allocation de congé de reclassement) 200 8 027 1 605 300 Tuki nopeaa uudelleentyöllistymistä varten

(indemnité recrutement rapide) 10 2 275 22 750 Työhön sijoittumisen kannustin

(allocation différentielle) 10 900 9 000 Osallistuminen muutto- ja asettautumiskustannuksiin

(aides à la mobilité: déménagement, frais d'installation) 2 7 780 15 560 Välisumma b): Prosenttiosuus yksilöllisten palvelujen paketista: – 1 652 610 (34,67 %) EGR-asetuksen 7 artiklan 5 kohdan mukaiset toimet 1. Valmistelutoimet – 9 560 2. Hallinnointi – 16 800 3. Tiedotus ja mainonta – 0 4. Valvonta ja raportointi – 0 Välisumma c): Prosenttiosuus kokonaiskustannuksista: – 26 360 (0,55 %) Kustannukset yhteensä (a + b + c): – 4 793 290 EGR:n rahoitusosuus (85 % kokonaiskustannuksista) – 4 074 296 38.Edellä olevassa taulukossa EGR-asetuksen 7 artiklan 2 kohdan b alakohdan mukaisiksi toimenpiteiksi yksilöityjen toimenpiteiden kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Ranska on vahvistanut näiden toimenpiteiden edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin. 39.Ranska on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 22 000 euroa edunsaajaa kohti. Menojen tukikelpoisuuskausi 40.Ranska aloitti yksilöllisten palvelujen tarjoamisen kohteena oleville edunsaajille 1. huhtikuuta 2021. Toimenpiteisiin liittyviin menoihin voidaan näin ollen myöntää EGR:n rahoitustukea kaudella, joka alkaa 1. huhtikuuta 2021 ja päättyy 24 kuukauden kuluttua rahoituspäätöksen voimaantulopäivästä. 41.Ranskalle on aiheutunut hallinnollisia menoja EGR:n täytäntöönpanosta 1. lokakuuta 2020 alkaen. Valmistelu-, hallinnointi-, tiedotus- ja mainonta-, valvonta- ja raportointitoimiin liittyviin menoihin voidaan näin ollen myöntää EGR:n rahoitustukea kaudella, joka alkaa 1. lokakuuta 2020 ja päättyy 31 kuukauden kuluttua rahoituspäätöksen voimaantulopäivästä. Hallinnointi- ja valvontajärjestelmät 42.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Ranska on ilmoittanut komissiolle, että rahoitustuen hallinnoinnista vastaa työ-, työllisyys-, ammattikoulutus- ja sosiaalisen vuoropuhelun ministeriön Délégation générale à l’emploi et à la formation professionnelle -elin (DGEFP, työllisyyden ja ammatillisen koulutuksen pääosasto), erityisesti sen yksikkö Fonds national de l'emploi (DGEFP - MFNE, valtion työllisyysrahasto). Maksujen suorittamisesta vastaa DGEFP:hen kuuluva yksikkö Affaires financières (DGEFP - MAFI). Commission interministérielle de coordination des contrôles (CICC) on Ranskan tarkastusviranomainen EGR:n osalta. Toimenpiteiden täytäntöönpanosta vastaa Selecta. Täytäntöönpanoa varten Ranskan viranomaiset solmivat Selectan kanssa kumppanuussopimuksen. Asianomaisen jäsenvaltion sitoumukset 43.Ranska on toimittanut kaikki tarvittavat vakuutukset seuraavista: –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita. –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. –Selecta, joka on jatkanut toimintaansa irtisanomisten jälkeen, on noudattanut oikeudellisia velvoitteitaan ja turvannut työntekijänsä asianmukaisesti.

–Kaksinkertainen rahoitus estetään. –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista. TALOUSARVIOVAIKUTUKSET Talousarvioesitys 44.EGR ei saa ylittää 186 miljoonan euron vuotuista enimmäismäärää (vuoden 2018 hintoina), kuten vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093 8 artiklassa säädetään. 45.Tutkittuaan hakemuksen EGR-asetuksen 13 artiklan 1 ja 2 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 4 074 296 euroa eli 85 prosenttia suunniteltujen toimien kokonaiskustannuksista rahoitustuen myöntämiseksi hakemukselle. 46.Euroopan parlamentti ja neuvosto tekevät yhdessä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16. joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen 9 kohdan mukaisesti ehdotetun päätöksen EGR:n varojen käyttöönotosta. Muut asiaan liittyvät asiakirjat 47.Samaan aikaan kun komissio esittää ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 4 074 296 euroa. 48.Samaan aikaan kun komissio hyväksyi tämän ehdotuksen päätökseksi EGR:n varojen käyttöönottamisesta, se hyväksyi rahoitustukea koskevan päätöksen, joka on varainhoitoasetuksen 110 artiklassa tarkoitettu rahoituspäätös. Kyseinen rahoituspäätös tulee voimaan päivänä, jona komissiolle ilmoitetaan siitä, että Euroopan parlamentti ja neuvosto ovat hyväksyneet määrärahasiirron. 2022/0023 (BUD) Ehdotus EUROOPAN PARLAMENTIN JA NEUVOSTON PÄÄTÖS työttömiksi jääneitä työntekijöitä tukevan Euroopan globalisaatiorahaston varojen käyttöönotosta Ranskan hakemuksen johdosta – EGF/2021/007 FR/ Selecta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahastosta (EGR) työttömiksi jääneille työntekijöille ja asetuksen (EY) N:o 1309/2013 kumoamisesta 28 päivänä huhtikuuta 2021 annetun Euroopan parlamentin ja neuvoston asetuksen (EU) 2021/691 ja erityisesti sen 15 artiklan 1 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta sekä uusista omista varoista, mukaan lukien etenemissuunnitelma uusien omien varojen käyttöönottamiseksi, 16 päivänä joulukuuta 2020 tehdyn Euroopan parlamentin, Euroopan unionin neuvoston ja Euroopan komission välisen toimielinten sopimuksen ja erityisesti sen 9 kohdan, ottavat huomioon Euroopan komission ehdotuksen sekä katsovat seuraavaa: